runetrust/blame-folketinget-dk huggingface dataset:
Jakob Ellemann-Jensen (V), 2022-05-23:
Ja, det er det jo i sagens natur.
Alle vi, der sidder herinde, sidder her for andre folks penge.
Jeg synes, at der i forbindelse med alle de glæder og alle de goder, som vi nyder i vores velfærdssamfund, lige skal være den der lille seddel på, hvor der står: Husk, at der faktisk er nogle, der er gået på arbejde, for at du kunne få lov til at få denne ydelse eller denne check.
Det synes jeg vi skal være opmærksomme på, bl.a. også os, sidder herinde for andre folks penge.
Nej, det, der er vigtigt for os, er patienterne.
Det er, fordi vi sætter mennesket før systemet, og det er, fordi jeg ikke køber ind på den der tvangstankegang om, at det skal være statsligt, ellers er det noget hø.
Jeg mener faktisk, at private udbydere har noget at byde på.
Jeg kan sige, at mine egne erfaringer med de private hospitaler sådan set er, at det var rigtig, rigtig fint at komme til undersøgelse om lørdagen – så det er ikke korrekt, hvad ordføreren siger – og det var rigtig fint at blive opereret, og jeg kan hilse og sige, at jeg sandelig ikke tog hjem samme dag.
Lad nu være med at gøre tingene så sort-hvide.
Lad os nu sikre, at vi har to ting, der kan supplere hinanden, for det giver os også meget bedre muligheder for at sætte den offentlige sektor fri, hvis der er en privat sektor, som de kan blive inspireret af.
Peter Skaarup (DF), 2022-05-23:
Det er jo faktisk ærlig snak.
Det er meget mere ærlig snak end snakken fra mange andre fra jasiden, der bilder danskerne ind, at nu kan vi ændre en hel masse i Ukraine ved at fjerne det her forsvarsforbehold.
Det er jo fuldstændig ligegyldigt, hvis man hedder Vladimir Putin, om Danmark har et forsvarsforbehold eller ej.
Derfor synes jeg egentlig også, man burde holde sig for god til at bruge den anledning, som det jo er, og det startede hr. Jakob Ellemann-Jensen faktisk også med at komme ind på, nemlig at det er Ukrainekrigen, der gør, at vi skal til afstemning den 1. juni.
Jakob Ellemann-Jensen (V), 2022-05-23:
Nej, det er der ikke, og det er ikke derfor, vi skal til afstemning.
Jeg har ment, at vi skulle have den her afstemning, i 29 år.
Jeg har været imod det her forbehold hele vejen igennem.
Jeg mener, det har lagt hindringer i vejen for Danmark.
Vores fjende angriber ind i Europa.
Jeg har vanskeligt ved at få øje på et bedre tidspunkt i historien for europæisk sammenhold end nu.
Peter Skaarup (DF), 2022-05-23:
Tak til hr. Jakob Ellemann-Jensen.
Men når det så er sagt, synes jeg alligevel godt, jeg vil gribe lidt fat i det, der blev sagt til indledning, nemlig at der jo bliver lavet en kobling fra hr. Jakob Ellemann-Jensens side mellem Ukrainekrigen, altså Ruslands aggressionskrig mod Ukraine, og så det forhold, at vi nu skal til stemmeurnerne og man skal sige ja til at fjerne det her forsvarsforbehold.
Jeg kunne godt bare lige tænke mig at høre, hvis nu hr. Jakob Ellemann-Jensen er fuldstændig saglig og seriøs her på talerstolen: Er der en eneste ting, der ændrer den krig i Ukraine, hvis vi i Danmark ophæver vores forsvarsforbehold?
Jakob Ellemann-Jensen (V), 2022-05-23:
Jeg vil sige, at jeg også en gang imellem får ondt i maven, når det handler om forfølgelse af politiske modstandere; det behøver jeg ikke at tage til Rwanda for.
Men prøv at høre, lad os nu bedømme den aftale, når og hvis den kommer.
Altså, jeg kommer ikke på forhånd til at stå og sige, at det her kommer vi under ingen omstændigheder til at være med til.
Det, som er interessant for os, er at få dæmmet op for den menneskesmugling, som foregår; at få ændret den praksis, hvor det kun er de mest velbjærgede, som kan sætte sig i bevægelse; og at få mindsket risikoen for, at mennesker drukner i Middelhavet.
For jeg synes, det er helt forfærdeligt, grusomt og tragisk.
Der er ikke nogen tvivl om, at vi har brug for STEM-uddannelserne og ikke mindst dem, der går på dem, i fremtiden.
Vi har også brug for, at flere søger ind på erhvervsskolerne, så vi lige undgår en overakademisering, som vi lidt har gang i en gang imellem, når det handler om grøn omstilling.
Der har vi altså den holdning i Venstre, at man ikke behøver at blive uddannet i de store byer.
Det er ikke kun der, man kan uddanne til de grønne uddannelser.
Mange af de her virksomheder ligger jo altså uden for de store byer.
Nu så vi, at statsministeren var i Esbjerg her i den forgangne uge.
Der ligger en del der.
Der er Klimatorium i Struer.
Der er mange virksomheder, som altså ligger uden for de store byer.
Lad os nu sikre, at de også har adgang til den arbejdskraft, de skal bruge.
Det, vi hidtil har behandlet her i Folketingssalen, er jo selve muligheden for, at regeringen kan indgå en aftale, og det har vi støttet.
Altså, jeg synes, der er noget fornuftigt i at forhindre mennesker i at begive sig ud på den farefulde færd over Middelhavet, og at vi forsøger at bekæmpe menneskesmuglere så effektivt som muligt.
Betyder det, at Rwanda er et mønstersamfund?
Nej, langtfra.
Nu kender jeg ikke den aftale, man på et tidspunkt må indgå fra regeringens side med Rwanda, hvis det kommer dertil, men jeg er helt sikker på, at man vil gøre alt, hvad man kan, fra regeringens side – og nu kigger jeg ned på ministeren på området – for at sikre, at retssikkerheden er på plads, at menneskerettigheder overholdes, og at vi kan være trygge ved sådan en aftale.
Rosa Lund (EL), 2022-05-23:
Tak for det.
Og tak for talen.
Jeg har jo lagt mærke til, at Venstre sådan er kommet tilbage på den retssikkerhedspolitiske klinge her på det sidste med hensyn til åbenhed i retsplejen og nej til politisk forfølgelse.
Tak for det, hr. Jakob Ellemann-Jensen.
Nu vil jeg så høre: Hvor langt rækker den her retssikkerhed for Venstre?
Jeg er lige kommet hjem fra Rwanda, som er et land, hvor retssikkerheden ikke just står sådan øverst på dagsordenen.
Der er i hvert fald ikke åbenhed i retsplejen, og der er meget politisk forfølgelse.
Samtidig er det jo også et land, som regeringen planlægger at sende flygtninge til.
Så skal jeg bare høre, om regeringen har Venstres opbakning til det.
Jakob Ellemann-Jensen (V), 2022-05-23:
Jeg synes, det er vigtigt, at vi har en balance i det her, en balance, som sikrer, at man kan uddanne sig forskellige steder i Danmark.
Det er ikke så meget af hensyn til de unge menneskers mobilitet, for de skal såmænd nok flytte sig for at få den rette uddannelse, men det er i forhold til virksomhedernes behov bagefter, hvad angår de arbejdspladser, som skal besættes bagefter.
På den anden side af den balancebom er jo behovet for også at have nogle uddannelsesinstitutioner, som er i verdensklasse.
Betyder det, at vi har ramt den et hundrede procent spot on nu?
Nej, det vil jeg da gerne drøfte.
Altså, lad os se på det.
Med prøv at høre, vi skal jo kunne tilbyde uddannelser der, hvor der er behov for dem, uden at underminere de store, gode institutioner, som vi har.
Katrine Robsøe (RV), 2022-05-23:
Ja, i den grad.
Men der er meget få virksomheder, der vinder, ved at vi samlet får færre kompetencer i vores land.
Hvordan forholder formanden for Venstre sig til, at DTU lige nu står til at skulle lukke 400 pladser til dygtige unge mennesker, der skal have kompetencer, som vi har brug for?
Mener Venstre virkelig, at vi får det bedre af, at de pladser bliver tvangslukket med den udflytningsaftale, der er lavet?
Rosa Lund (EL), 2022-05-23:
Det er fuldstændig korrekt, at aftalen ikke er på plads endnu, men jeg må sige, hr. Jakob Ellemann-Jensen, at jeg har ondt i maven over, at vi overhovedet indgår i forhandlinger med et land, som behandler politiske modstandere på den måde, som Rwandas regering behandler politiske modstandere på – det må jeg sige.
Og det undrer mig, at man, nu, hvor Venstre endelig er kommet tilbage, vil jeg sige, til de klassiske liberale værdier om åbenhed i retsplejen og nej til politisk forfølgelse, så ikke bare blankt afviser det og siger, at selvfølgelig laver Danmark ikke nogen aftaler med et land, der behandler politiske modstandere på den måde, som politiske modstandere bliver behandlet på af Kagames regering.
Thomas Danielsen (V), 2022-05-23:
Nu er der jo forskellige fællesskaber, og jeg ved godt, at Socialdemokratiet bifalder tvungne fællesskaber.
Vi bifalder frivillige fællesskaber, og hvis man på nuværende tidspunkt ikke ønsker at løfte sløret for, hvor mange børn der bliver ramt af planerne om tvangsfordeling, må ordføreren jo kunne fortælle mig, om Socialdemokratiets ordfører på området er blevet fejlciteret i Berlingske Tidende den 1. maj, hvor han gør det klart, at han vil fordele skolebørn efter forældrenes indkomst.
Er det noget, der skal rettes i Berlingske Tidende?
Thomas Jensen (S), 2022-05-23:
Vi fik så ikke et klart svar på, om hr. Jakob Ellemann-Jensen var enig med hr. Søren Pape Poulsen i, at det er rendyrket socialisme.
Men jeg kan så gå videre og spørge, om hr. Jakob Ellemann-Jensen er enig med hr. Søren Pape Poulsen i, at det at trække sig tidligere tilbage på Arnepensionen er at trække sig tilbage for andre folks penge.
Jakob Ellemann-Jensen (V), 2022-05-23:
Nej, men jeg synes, det er en forkert måde at gribe det an på.
Jeg synes, vi skulle have lavet noget, som var målrettet mennesker, som faktisk er eller risikerer at blive nedslidt.
Jeg synes, det er en for firkantet måde at se på det.
Jeg er simpelt hen bare uenig i løsningen.
Jeg anerkender fuldstændig problemet, men jeg er bare uenig i løsningen.
Jeg er meget enig med hr. Lars Boje Mathiesen i, at vi skal gøre noget for at styrke mobiliteten i Danmark, og at det må og skal være sådan, at man, selv om man bor uden for metroens dækningsområde, stadig væk kan komme på arbejde.
For der er mange familier, som er afhængige af ikke bare at have én bil, men to biler for at få det hele til at hænge sammen, især hvis man skal hente børnene, der er blevet tvangsfordelt af regeringen, og man bor langt væk i det modsatte hjørne af kommunen.
Altså, det her gør det ikke nemmere.
For mig er det vigtigste for os at lette skatten på arbejde, sådan at det bedre kan betale sig at arbejde, og sådan at de mennesker, der skal ud at investere i de her køretøjer, også har mere at rutte med.
Så det er den første prioritet for mig.
Det er jo ikke sådan, at der, hvis vi ser bort fra CO 2 -afgiften og tobaksafgiften, er skatter eller afgifter i det her land, som jeg synes er for lave.
Lars Boje Mathiesen (NB), 2022-05-23:
Tak for det.
For når vi kigger ud i 2023, 2024, så er der ikke nogen vækstrater, som er imponerende, faktisk heller ikke for beskæftigelsen, og vi kan se, at det også er hårde tider i forhold til folks privatøkonomi lige nu.
En af de ting, som jeg på overhovedet ingen måder kan forstå, er, hvorfor danske børnefamilier skal køre i mere usikre biler end vores tyske naboer og svenske naboer med den høje beskatning, som vi har i forhold til registreringsafgiften på biler.
Det giver ganske enkelt ikke mening på nogen som helst parametre.
Så mit spørgsmål til Venstre er, om Venstre, skulle vi være så heldige, at danskerne vil give os tillid og magten skulle skifte, så vil være med til at få fjernet den her registreringsafgift på biler en gang for alle, så også folk, som bor uden for København og Aarhus, hvor der ikke er en metro, og hvor der ikke kører busser hvert femte minut, rent faktisk har en mulighed for at kunne komme frem og tilbage på arbejde og få et familieliv til at fungere?
Jakob Ellemann-Jensen (V), 2022-05-23:
Hvad de enkelte ordførere har foretaget sig på en konference, jeg ikke har deltaget i, vil jeg anbefale ordføreren at spørge de pågældende om i stedet for mig.
Så vil jeg sige, at ja, Guy Verhofstadt er en del af den liberale gruppe, men hvis vi endelig skal til at pege ud, hvem der sidder i hvis gruppe, er jeg ikke sikker på, at det er en konkurrence, der falder ud til hr. Morten Messerschmidts fordel.
Morten Messerschmidt (DF), 2022-05-23:
Nu er det jo hr. Jakob Ellemann-Jensens tidligere gruppeformand, hr. Guy Verhofstadt, der har stået i spidsen for det her, så man kan jo virkelig sige, at der er gedigne liberale fingeraftryk – okay, der er også De Radikale, bliver der hvisket i øret her; lige i EU-politikken er De Radikale og Venstre jo meget, meget tætte – men jeg synes ikke rigtig, hr. Jakob Ellemann-Jensen svarer på spørgsmålet.
Altså, hvad ønsker han af alle de her ting, som er elementer fra den ønskeliste over, hvordan fremtidens EU skal være?
Og hvis man er imod det, hvad har hr. Kim Valentin og fru Eva Kjer Hansen så aktivt gjort for at modsætte sig, at de her anbefalinger kom ind i rapporten?
Lars Boje Mathiesen (NB), 2022-05-23:
Det gælder, lige undtagen når det kommer til cigaretafgiften.
Den har Venstre jo så sat op.
Men skal jeg høre det på den måde, at Venstre siger, at man godt vil kigge på registreringsafgiften, og at det også kan være den løbende afgift?
Når det for os i Nye Borgerlige er vigtigt, er det jo, fordi det fordrer det frie valg.
I stedet for at man herinde fra Folketinget siger, at man skal bestemme med adfærdsregulerende afgifter, hvordan folk skal leve deres liv, giver man jo ved at fjerne en afgift friheden tilbage til, at folk kan træffe et personligt valg om, hvad det er for nogle biler, der passer bedst til deres tilværelse, om det så er elbiler, benzinbiler eller hybridbiler.
Morten Messerschmidt (DF), 2022-05-23:
Nu er hr. Jakob Ellemann-Jensen jo kendt for sine meget proeuropæiske synspunkter, og derfor er det heller ikke nogen stor overraskelse, at han vil afvikle forbeholdene og vel håber på, at det første falder her den 1. juni.
Er det et fælles EU-forsvar, afskaffelse af vetoretten, mere magt til Europa-Parlamentet, fælles EU-mindsteløn, kønskvoter, en ens skat, ens regler for godtagelse af asylansøgere, ens regler for indkvartering af asylansøgere, tvangsfordeling af asylansøgere, fælleseuropæiske folkeafstemninger, ens regler for valg til Europa-Parlamentet, en EU-forfatning, stemmeret og valgbarhed for 16-årige?
Altså, er alle de ting, som hr. Kim Valentin og fru Eva Kjer Hansen har været nede i EU og givet deres besyv med til her, også hr. Jakob Ellemann-Jensens EU-synspunkter?
Jakob Ellemann-Jensen (V), 2022-05-23:
Men det er rigtigt, at jeg i den grad er villig til at flytte mig, og vi er jo meget indstillede på det her.
Men det kræver jo sådan set, at finansministeren får taget sig sammen, kigger i kalenderen og indkalder til det her møde.
Det har jeg efterlyst siden februar måned.
For vi endte jo i en situation, hvor to parter står med hver deres forslag, og så er regeringen sure over, at vi ikke vil acceptere deres og sige: Så må I lægge det i salen, og så må vi stemme det ned.
Men man kunne også lytte til det behov, der er i dansk erhvervsliv – det gør vi – og så skrue på de der variabler.
Og hvad er der?
Der er en landeliste, der er varighed, der er en beløbsgrænse, der er fem-seks forskellige variabler.
Lad os mødes, lad os skrue på dem, og lad os lave en aftale.
Sofie Carsten Nielsen (RV), 2022-05-23:
Men de forhandlinger har jo også fundet sted.
Så derfor er spørgsmålet blot: Vil hr. Jakob Ellemann-Jensen også være villig til at flytte sig væk fra det, som ligger på bordet, fra ham og de partier, og som der jo så heller ikke er flertal for?
Det er jo også det, der er det vigtige.
Hvis vi skal nå en aftale, skal hr. Jakob Ellemann-Jensen også være villig til at flytte sig.
Jakob Ellemann-Jensen (V), 2022-05-23:
Tak for det ledende spørgsmål, og det synes jeg jo at der er.
For vi står i øjeblikket i en lidt besynderlig situation, hvor regeringen har fremlagt sit forslag, som der så ikke er flertal for, og Venstre, Det Konservative Folkeparti, Liberal Alliance og Nye Borgerlige har fremlagt vores forslag, som der så – helt uforståeligt – heller ikke er flertal for.
Og så står de to parter der over for hinanden, mens dansk erhvervsliv står og siger, at de har brug for mere international arbejdskraft.
For mig ville løsningen der være, at finansministeren, som jeg har opfordret ham til et hav af gange, satte sig ned, kaldte partierne ind og sagde: Godt, hvad er det for nogle skruer, vi kan skrue på, for at alle kan se sig selv i den her aftale?
Det synes jeg man skulle gøre.
Det synes jeg vi skylder dansk erhvervsliv, men lige så klart er det jo selvfølgelig, at jeg lige så lidt som regeringen kommer til at acceptere en situation, hvor der bliver fremlagt sådan et take it or leave it-tilbud.
Sådan fører man ikke politik.
Det er ikke at forhandle, det er at diktere.
Nej, jeg tror nok, det er det, som man i medieverdenen kalder for en redaktionel stramning, at tage Venstre, herunder Venstres ordfører, til indtægt for de ting, som hr. Morten Messerschmidt nævner her.
Vi deltager meget gerne i konferencer, som skal drøfte, hvor det er, Europa skal bevæge sig hen, hvor det er, EU-samarbejdet skal bevæge sig hen.
Det tror jeg man bliver klogere af.
Selv de ordførere, der er blevet nævnt her, kan blive endnu klogere af det, og det tager vi gerne del i.
Og jeg ved godt, at hr. Morten Messerschmidt ynder at præsentere det her skræmmebillede om, at vetoretten bliver fjernet, og at vi får et fælles EU-forsvar osv. osv.
Altså, prøv at høre, det kommer ikke til at ske, og det er sådan set heller ikke det, vi stemmer om her den 1. juni, og jeg håber, at den der skræmmekampagne bliver kørt lidt i garagen nu, og at vi kan koncentrere os om, hvad det egentlig er, vi stemmer om.
For vi stemmer om, hvad det er for et land, Danmark skal være.
Thomas Jensen (S), 2022-05-23:
Den konservative formand, hr. Søren Pape Poulsen, har jo betegnet det som rendyrket socialisme.
Jakob Ellemann-Jensen (V), 2022-05-23:
Hvad der har ændret sig?
Men prøv at høre, jeg giver jo også det her løfte.
Det, jeg siger, er, at økonomien skal følge med, når der kommer flere børn, og når der kommer flere ældre, og jeg kan forsikre ordføreren om, at hr. Lars Løkke Rasmussen heller ikke i sin egenskab af formand for Venstre mente, at det her gjaldt, fuldstændig uanfægtet af om pengene var der eller ej.
Forudsætningen for alt, hvad vi gør, og alt, hvad vi siger i Venstre, er, at man fører en ansvarlig økonomisk politik.
Det er derfor, vi ikke vil lægge stemmer til, at Socialdemokratiet skal have lov til at bruge penge, uanset om de er der eller ej.
Det er gammeldags, og det er ansvarligt.
Anders Kronborg (S), 2022-05-23:
Lad os lige skrue historien lidt tilbage til valgkampen i 2019, for der gav hr. Lars Løkke Rasmussen, formand for Venstre, et betingelsesløst valgløfte om at styrke velfærden med 69 mia. kr. frem til 2025.
Hvad har ændret sig, siden hr. Lars Løkke Rasmussen kunne give det betingelsesløse løfte?
Pengene var der dengang, og pengene er der i dag – så hvad har ændret sig, siden hr. Jakob Ellemann-Jensen ikke vil give den klokkeklare garanti, som hans forgænger kunne give danskerne i 2019?
Jakob Ellemann-Jensen (V), 2022-05-23:
Danskerne kan være helt sikre på, at når der kommer flere børn og flere ældre, skal økonomien også følge med.
Det har regeringen tolket sådan, at man derfor skal stemme for regeringens såkaldte velfærdslov, der som bekendt kører direkte i grøften.
Det, vi forsøgte at forbedre velfærdsloven med, var en forpligtelse til, at pengene er der, før man bruger dem.
Jeg ved godt, at det er kedeligt, og jeg ved godt, at det er teknisk, men det er også superansvarligt.
Det står vi ved.
Vi tjener pengene, før vi bruger dem, og så står vi ved, at pengene skal følge med, når der kommer flere ældre, og når der kommer flere børn.
Jeg tror, vi deler opfattelsen af, at jo mere frihed og jo flere muligheder danskerne får, des bedre bliver vores samfund, og des bedre kan vi hver især bidrage til vores eget liv og jo i virkeligheden også til fællesskabet, og det er derfor, jeg siger, at vi ønsker at lette skatten på arbejde, sådan at man har mulighed for at prioritere.
Det er bare ikke sådan i dag – og det er jeg også sikker på at hr. Lars Boje Mathiesen er enig i – at man her har et reelt frit valg, for muligheden for at anvende en grøn bil, altså sådan en, man smider i en stikkontakt, når man kommer hjem, er ganske begrænset.
Der er store områder af Danmark, hvor det med at finde en ladestander ikke er noget, man bare lige kan.
Så den bekymring tror jeg også vi skal tage fat i for at sikre det frie valg.
Jeg vil sige, at det vil blive en meget, meget åben dør, som hr. Alex Vanopslagh løber ind der.
Når vi danner en blå regering, skal den regering måles på, om danskerne får mere frihed og flere muligheder.
Vi skal sikre, at flere mennesker er herre i eget liv, vi skal sikre, at der er noget at vælge imellem, vi skal sikre, at der er et friplejehjem i samtlige danske kommuner, vi skal sikre, at ældre mennesker selv kan vælge, hvem der skal komme i deres hjem, hvad det er for en mad, de skal spise, uden at nogen, hvor velmenende det end er, kommer og dikterer deres liv, efter at de har levet et helt liv, hvor de har fået lov til at bestemme selv.
Det skal vi holde fast i, og det er, hvad jeg mener, når jeg siger, at valget her handler om, hvem der bestemmer i dit liv – Socialdemokratiet eller dig.
Alex Vanopslagh (LA), 2022-05-23:
Jeg glæder mig til valgkampen.
Jeg mener egentlig, at alle danskere i alle aldersgrupper burde stemme på et borgerligt parti, og det behøver sågar ikke at være mit parti.
Jeg synes jo, at en af de vigtigste opgaver overhovedet, når vi får et blåt flertal, når den dag engang kommer, er at sikre mere frit valg i velfærden, særlig for de ældre i Danmark.
De skal kunne fravælge at blive mishandlet ligesom Else på Kongsgården og kunne tilvælge et friplejehjem, hvis det er det, de ønsker.
Jeg kan lige så godt sige det, som det er: Der kommer Liberal Alliance til at stå fast i forhold til et blåt flertal.
Men jeg vil egentlig bare høre hr. Jakob Ellemann-Jensen, om det også er en topprioritet for Venstre at give danskerne så meget valgfrihed som muligt, når det kommer til kernevelfærden, og stoppe den kamp, som vi har set fra regeringens side, mod de private velfærdsleverandører.
Jakob Ellemann-Jensen (V), 2022-05-23:
Jeg holder simpelt hen så meget af det, når hr. Alex Vanopslagh bliver inspireret af SF's formand i forhold til kritiske spørgsmål.
For det første vil jeg sige tak for gennemgangen af meningsmålingerne, som jeg i sagens natur ikke har set, for vi læser jo ikke den slags, og så vil jeg sige, hvad mit meget klare indtryk er, når jeg bevæger mig rundt i det ganske land, og det gør jeg temmelig meget i øjeblikket.
De fleste ungdomsuddannelser er gået på læseferie, men jeg skal hilse og sige, at der var en del af dem, som blev besøgt, inden det kom så vidt.
Mit klare billede her er, at ungdommen er liberal, og gudskelov for det.
Det er ikke dem alle sammen, der ved det, så vi har et oplysningsarbejde at gøre.
Jeg vil sige det sådan, at når vi spørger de unge mennesker om, hvem der er bedst til at vælge, hvor de skal i gymnasiet, om det er regeringen eller dem, så svarer de fleste af dem: Det er jeg.
Så kan man lykønske dem og sige: Tillykke, du er ikke socialdemokrat, og det er det bedste, der er sket, siden du blev født.
Fortsat god dag.
Alex Vanopslagh (LA), 2022-05-23:
Det er 5 pct. på registreringsafgiften, ellers er der ikke nogen Venstreregering.
Jeg har i dag gjort noget, jeg ikke plejer at gøre.
Jeg har nemlig siddet og kigget lidt på meningsmålinger.
Der er både kommet nogle fra Voxmeter og Epinion, og de viser jo begge en meget, meget flot fremgang til Liberal Alliance, ja, sågar Venstre går også frem.
I Epinions meningsmåling kan man gå ind og sortere i det, så man kan se, hvordan vælgervandringerne er hos vælgerne under 34 år – de unge, bliver det kaldt – og der kan man se en massiv tilbagegang til Socialdemokratiet og en massiv fremgang til Liberal Alliance.
Og så vil jeg bare høre, om hr. Jakob Ellemann-Jensen også mener, det er tegn på, at særlig de unge i Danmark er trætte af en regering, der altid kommer med påbud og forbud og løftede pegefingre, og at de egentlig gerne ønsker friheden til at tage ansvar.
Kan det være en forklaring på, at vi ser de vælgervandringer?